"La unuaj aŭtoj de Ĉinio" alfrontas defion
#000000
La aŭtoj de la marko Hongqi (ruĝa flago) estis fame konataj en Ĉinio kiel specialaj aŭtoj de ĉinaj altrangaj ŝtatoficistoj. Pro tio oni nomis ilin "la unuaj aŭtoj de Ĉinio".
#000001
En la lasta tagdeko de aprilo 2012 oni lanĉis la altklasan aŭto-modelon de la serio Hongqi H7 en la Pekina Internacia Aŭtomobila Ekspozicio 2012. Tio signifas, ke la "unuaj aŭtoj de Ĉinio" refoje aperis en la historia scenejo de la lando.
#000002
Naskiĝo kaj malapero de la aŭtoj Hongqi
#000003
En aŭgusto de 1958, la Unua Aŭtomobila Fabriko de Ĉinio produktis la unuan aŭto-modelon Hongqi reference al la aŭto-modelo CHRYSLER-1955 por celebri la 10-jaran datrevenon de la fondiĝo de la Ĉina Popola Respubliko. La aŭto-modelo kun masiva kaj samtempe eleganta formo havis fronton de ventumila formo kaj vostolampon kun formo de la ĉina antikva palaca lanterno. La sunfloro kiel ornamaĵo en la mezo de ĝia direktilo kaj la marko en ĝia vosto estis faritaj el pura oro. La interno de la aŭto estis beligita per klozoneaĵoj, lakaĵoj kaj silkaĵoj. La aŭto uzis v-tipan kaj ok-cilindran likvo-malvarmigan motoron kun internacia avangarda nivelo. En la 1-a de oktobro 1959 10 novaj aŭtoj de la marko Hongqi CA72 veturis tra la placo Tian'anmen, kiam okazis tie parado por celebri la 10-jaran datrevenon de la fondiĝo de la nova Ĉinio.
#000004
De la 1960-aj jaroj la produkta teknologio de la aŭtoj de la marko Hongqi pli kaj pli perfektiĝis, tamen ĝia produktokvanto estis tre limigita, ĉar la aŭtoj estis difinitaj nur kiel specialaj aŭtoj por ĉinaj altrangaj ŝtatoficistoj kaj alilandaj gastoj.
#000005
En la jaro 1980 oni ĉesis produkti aŭtojn de la marko Hongqi pro iliaj grandaj benzinkonsumo kaj produktokosto, kaj malgranda produktokvanto. Sed en la pasintaj 30 jaroj la Unua Aŭtomobila Fabriko de Ĉinio ĉiam klopodis restarigi la markon Hongqi kaj tiucele investis entute eĉ 10 miliardojn da juanoj.
#000006
En la postaj kelkaj jaroj sinsekve naskiĝis la aŭtoj Hongqi-CA7220AE kaj Hongqi-Shijixing. Intertempe la Unua Aŭtomobila Grupo de Ĉinio produktis kunlabore kun la usona kompanio Ford la novan modelon Hongqi-CA7460. Dank' al tio la jara vendokvanto de la aŭtoj de la marko Hongqi atingis 30 mil. Sed poste pro teknologiaj kialoj la modeloj Hongqi-CA7220AE kaj Hongqi-Shijixing malaperis en la merkato de Ĉinio.
#000008
En la jaro 2006 la Unua Aŭtomobila Grupo de Ĉinio faris luksan kaj altklasan aŭto-modelon HQ3. La grupo fondis en Pekino sian kompanion por vendi la aŭtojn kaj starigis pli ol 70 agentejojn en Ĉinio. En 2008, malpli ol du jarojn poste, la kompanio ne plu funkciis pro tre malgranda vendokvanto de la aŭtoj.
#000009
En la 1-a de oktobro 2009 la novtipa modelo HQE, sur kiu la ĉina ŝtatestro faris revuon sur la placo Tian'anmen, altiris atenton de homoj. La aŭto kun masiva aspekto longas je 6.4 metroj kaj altas je 1.72 metroj. Ĝi estis farita de Ĉinio kaj estis en vico de la plej luksaj aŭtoj en la mondo.
#000010
La apero de la altklasa aŭto H7 en la Pekina Aŭtomobila Ekspozicio 2012 signifas releviĝon de la aŭtoj Hongqi.
#000012
Laŭ informo de la Unua Aŭtomobila Grupo de Ĉinio, la aŭto H7 estos ekipita per la motoro V6 kun gasoellas-kvanto de 2.0, 2.5 kaj 3.0 litroj respektive kaj dual-kluĉila rapidŝanĝilo produktita de la grupo.
#000013
Laŭ konigo la aŭto H7 estos muntita en oktobro de 2012 kaj eniros en la merkaton en 2013. La aŭto kun gasoellas-kvanto de 3.0 litroj kostos je ĉirkaŭ 350 mil juanoj kaj tiu kun gasoellas-kvanto de 2.0 litroj kostos malpli ol 250 mil juanojn.
#000014
Perspektivo de la aŭtoj Hongqi
#000015
Personoj el la industriaj rondoj opinias, ke la aŭto H7 havos bonan perspektivon, ĉar la Unua Aŭtomobila Grupo de Ĉinio rimarkinde fortiĝis en la kapitalo kaj en esplora kaj produkta kapablo, kompare kun sia stato en la 1990-aj jaroj kaj tiu en la jaro 2006. En la lastaj 5 jaroj la vendsumo de la aŭtoj produktitaj de la Unua Aŭtomobila Grupo de Ĉinio ĉiujare renovigis sian historian rekordon. En 2011 ĝia vendo-enspezo atingis 346.4 miliardojn da juanoj, kreskante je 26.6% kompare kun tiu en 2010. La akcio de la grupo enborsiĝis en la lasta majo kaj ĝia valorpapero estos unuafoje publike emisiota en la kuranta jaro. Tio utilos por la releviĝo de la aŭto Hongqi. Krom tio la aŭtoj Hongqi havos tre grandan potencialan forton en ofica kaj privata uzoj.
#000016
Redaktoroj: Zhang Shuang kaj Niu Xueqin
#000017